[{"text_idx": "#000000", "text": "Rhybudd na fydd diwydiant dur Ewrop yn goroesi"}, {"text_idx": "#000002", "text": "Maen nhw yn annog yr UE i wrthod y syniad, gan ddweud y byddai ei gynnyrch yn boddi'r farchnad."}, {"text_idx": "#000004", "text": "Ond dywedodd yr ymgyrch i aros bod mwy o obaith diogelu'r diwydiant ar lefel Ewropeaidd nac un Prydeinig."}, {"text_idx": "#000005", "text": "Mae'r gymdeithas yn bryderus, pe bai China yn cael ei gydnabod fel marchnad economaidd, byddai ei gynnyrch, yn cynnwys dur, ar gael yn llawer haws i farchnad yr UE."}, {"text_idx": "#000006", "text": "Mae miloedd o swyddi dur mewn perygl yng Nghymru yn dilyn penderfyniad Tata i werthu ei holl fusnes yn y DU, yn cynnwys ei safle mwyaf ym Mhort Talbot."}, {"text_idx": "#000007", "text": "Un o'r problemau sy'n wynebu'r diwydiant yw gallu China i werthu dur am lai o arian na'r hyn mae'n ei gostio i greu, oherwydd bod ganddyn nhw ormodedd ohono."}, {"text_idx": "#000009", "text": "Mae hyn yn golygu ei fod wedi rhoi trethi ar gynnyrch sy'n dod i Ewrop o China."}, {"text_idx": "#000010", "text": "Ond mae'r comisiwn nawr yn ystyried newid statws China, a gyda hyn daw pryderon y bydd llai o drethi'n cael ei osod ar ei gynnyrch."}, {"text_idx": "#000012", "text": "\"Mae hi'n debyg bod gan China rhyw 350 i 400 miliwn tunnell o ddur yn ormod."}, {"text_idx": "#000013", "text": "\"Cyfanswm y galwad am ddur yn Ewrop - yn gyfforddus ail farchnad ddur fwyaf y byd - yw tua 170 miliwn tunnell.\""}, {"text_idx": "#000014", "text": "Dywedodd y byddai rhoi statws masnachu rhyngwladol i China yn golygu \"marwolaeth diwydiant dur Ewrop\"."}, {"text_idx": "#000021", "text": "Ond dywedodd Mr Vaughan: \"Rwy'n meddwl bod gennym ni gyfle llawer gwell o ddiogelu'r diwydiant dur ar lefel Ewropeaidd nac ar lefel Prydeinig.\""}]